Мирослава Стевановиќ

**Мирослава Стевановиќ** (р. , во  ) — македонска специјалистка по болести на устата и забите, редовен професор на Стоматолошкиот факултет. Хабилитирала во 1979 година, а докторирала во 1991 година. Била раководител на Клиниката за болести на устата и забите, а во два мандата продекан на Стоматолошкиот факултет. Публикувала 90 статии.
## Животопис
Проф. д-р Мирослава Стевановиќ е родена на 3 април 1942&nbsp;г. во Белград, СР Југославија. Средно образование, Гимназија “Јосип Броз Тито”, завршила во Скопје во 1960&nbsp;г. На Стоматолошкиот факултет во Скопје дипломирала во 1965&nbsp;г. Во 1972&nbsp;г. се здобила со звањето специјалист по болести на забите, устата и пародонтот. Во 1979&nbsp;г. на Медицинскиот факултет- Стоматолошки оддел, го одбранила хабилитациониот труд под наслов “Клиничка и хистолошка процена на пулподентинскиот орган при кариес профунда”, од областите хистологија и кариологија. Со одбраната на докторската дисертација на Стоматолошкиот факултет во Скопје, во 1991&nbsp;г., под наслов “Аспекти на реакции на пулпо-дентинскиот орган при некомплицирани кариозни лезии и процена на нивната реверзибилност”, се здобила со научниот степен доктор на стоматолошки науки од областа дентална патологија и терапија. Во 1968&nbsp;г. се вработила на Стоматолошкиот оддел при Медицински факултет и истата година била избрана за асистент на Катедрата за дентална патологија и терапија; во 1971 и 1976&nbsp;г. била преизбирана во истото звање. Со звањето доцент се здобила во 1980&nbsp;г., а во 1985&nbsp;г. била избрана за вонреден професор. Изборот за редовен професор на проф. Стевановиќ, на Катедрата за дентална патологија и терапија, бил извршен во 1990&nbsp;г., а во 1996&nbsp;г. била преизбрана во истото звање. Се пензионирала во 2005&nbsp;г. Во 1970&nbsp;г. во траење од два месеца, била на стручно усовршување во Белград, Југославија, кај професор Бергер, а во 1972&nbsp;г., во траење од три месеци, во Лион, Франција, кај професор Фридел. Во 1981&nbsp;г., во траење од две недели, била на стручно усовршување во Братислава кај проф. Јан Ковотски. Полето на научноистражувачкиот интерес на професор Стевановиќ е насочен кон проучување на патохистолошките промени предизвикани од заболувањата на забната пулпа и тврдите забни ткива и кон настојување да ја постигне и да ја процени реверзибилноста на тие состојби. За публицистичкиот опус на професор Стевановиќ, за жал, немаме целосни податоци, освен дека до 1999&nbsp;г. тој опфаќа вкупно 77 статии, од кои 74 објавени во домашни и 3 во странски публикации. Проф. д-р Мирослава Стевановиќ била управник на Клиниката за дентална патологија и терапија од 1988 до 1998&nbsp;г. Од 1992 до 1999&nbsp;г. била раководител на Катедрата за болести на забите и ендодонтот. Продекан на Стоматолошкиот факултет во Скопје била во мандатниот период од 1982 до 1984&nbsp;г. Професор Стевановиќ била член на Сенатот при Универзитетот “Св. Кирил и Методиј” во мандатните периоди 1994 -1996, 1996-1998&nbsp;г., член на Комисијата за доделување на звањето примариус при Министерството за здравство во 1998&nbsp;г., претседател на Советот на Стоматолошкиот факултет во 1992&nbsp;г., претседател на Специјалистичката секција за болести на забите во 1970&nbsp;г. и претседател на Совет на УЦМН во 1980&nbsp;г. За својата севкупна дејност професор Стевановиќ била наградувана со разни одликувања и на- гради: Орден на трудот со сребрен венец до- делен од Претседателството на поранешна СФР Југославија, повелба “Д-р Трифун Пановски” на Македонското лекарско друштво (1997), плакети по повод одбележувањето на 30-годишнината, 40-годишнината и 45-годишнината од постоењето на Стоматолошкиот факултет во Скопје (1989, 1999 и 2004) и плакета по повод јубилејот на Македонското лекарско друштво (1995).

## Наводи

Категорија:Македонски лекари